Landsretten ændrer byrettens afgørelse i sag om advokats telefoniske deltagelse i fogedmøde
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;
Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 30. juli 2013 satte Østre Landsret retten i retsbygningen, Bredgade 59, København.

Som dommere fungerede landsdommerne Karsten Bo Knudsen, B. Vollmond og Katja

Høegh førstnævnte som rettens formand.

Som protokolfører fungerede Medarbejder ved retten.

Der foretoges   

2. afd. kære nr. B-2279-13:

Kærende ApS, tidligere Rekvirent ApS

(advokat Tim Henry Haarbo)

mod

Indkærede, tidligere Modpart

Ingen var mødt eller indkaldt.

Der fremlagdes kæreskrift af 2. juli 2013 med bilag, hvorved Kærende ApS, tidligere

Rekvirent ApS har kæret Glo-strup Fogedrets kendelse af 28. juni 2013 (FS 32-

7197/2013), hvorved advokat Haarbos anmodning om deltagelse i fogedretsmøde ved

anvendelse af telekommunikation ikke imødekommes, fogedrettens fremsendelsesbrev af

5. juli 2013 og udskrift af fogedbogen indeholdende den kærede afgørelse.

Kærende har nedlagt påstand om, at anmodningen om deltagelse i fogedmøde ved anven-

delse af telekommunikation imødekommes.



/

- 2 -

Kærende har til støtte for påstanden anført blandt andet, at det af retspraksis og forarbej-

derne til retsplejelovens § 506, stk. 3, fremgår, at der skal foretages en konkret hensigts-

mæssighedsvurdering, hvori indgår hensynet til sagens begrænsede økonomiske værdi og

omkostningerne forbundet med fremmøde. Under hensyn hertil, er personligt fremmøde

eller fremmøde ved advokatforbindelse ikke proportionalt.

Indkærede har ikke udtalt sig vedrørende kæren.

De modtagne bilag var til stede.

Efter votering afsagdes

k e n d e l s e :

Af de grunde som er anført af fogedretten, foreligger der ikke sådanne særlige grunde, at

advokat Haarbos deltagelse i fogedmødet ved telekommunikation er hensigtsmæssig jf.

retsplejelovens § 506, stk. 3.

  T h i b e s t e m m e s :

Fogedrettens kendelse stadfæstes.

Ingen af parterne skal betale kæremålsomkostninger til den anden part.

Retten hævet.



/